text:
Moralur er góður - dupultmoralur er dupult so góður
4. august 2016
Loysingarflokkarnir - takið tykkum nú saman og frásigið tykkum danskan stuðul!
Í grein á in.fo, ið kom út í gjárkvøldið 3. august 2016, verður víst á, at Tjóðveldi fær hægsta floksstuðul úr danska statskassanum.
Ikki bara Tjóðveldi tekur ímóti hesum floksstuðli. Tað gera allir flokkarnar á tingi - JA, eisini teir, ið ”trúgva upp á egnan mátt og vilja.”
Tað kann tykjast ógvuliga løgið og hyklariskt, at allir hesir flokkar taka ímóti stuðlinum.
Hví taka Tjóðveldi, Fólkaflokkurin, Sjálvstýrisflokkurin, Framsókn og Miðflokkurin ímóti hesum stuðli? Allir eru loysingarsinnaðir og siga seg ynskja loysing frá Danmark.
Hevði tað ikki verið betur og enn meira trúverdugt fyri veljararnar hjá teimum, um teir sjálvir trúðu upp á egnan mátt og vilja?
Sigið floksstuðulin frá tykkum og vísið, at tit klára tykkum sjálvar!
At kalla tað biddaragongd, tá vit fáa ríkisveiting o.a. úr Danmark, har meira enn helmingurin beinleiðis fer til heilsuverkið og almannaverkið, ið er øllum føroyingum til gagns, og tá allir hesir loysingarflokkar í roynd í veru sjálvir eru biddarar av stuðli, tað er at bidda vaskikonuna á Vesturbrúgv so tað forslær, og at lúgva fyri Marsannu og Palleba, ið liva og virka her heima.
Floksstuðulin er peningaupphædd, ið stendur einum og hvørjum flokki frítt fyri at søkja.
Takið nú í egnan barm og gangið tit fremstir og vísið, at tað veruliga loysir seg at loysa.
Eyðbjartur S. Skaalum
Skrivari í Ungmannafelagnum Samband
RN
Aftur


c: text/html

text:
Vetrarjakki frá Mikk-Line, std. 9 mdr. til 4 ár
Vetrarjakkarnir frá Mikk-Line eru av teimum allar bestu.
Teir eru lættir og góðar at vera í. Allíkavæl verja teir væl móti kulda. Teir eru vind- og vatntættar, og eru gjørdir úr tilfari, sum andar. Hetta er gott serliga hjá børnum, sum altíð eru heit.
Jakkarnir tola eitt vatnsúlutrýst á 8000 mm. Hetta merkir, at teir eru sera vatntættir.
Jakkarnir hava eisini neyðug endurskyn, so børnini síggjast í myrkri.
Vørunummar: 11092-223 campaign boys jacket, pastel blue, mikk-line

robotstxt: allowed

filter: keep


text:
Fyrst skrivaði hann søgu. Tvær vikur seinni tók Torkil øll á bóli
Hetta minnir ikki sørt um Oyggjaleikir. Skilt soleiðis, at Torkil Veyhe aftur hesa ferð skuldi fleiri ferðir deiligu fetini upp á sigurspallin.
Tað bleiv kappast í Jútlandi í vikuskiftinum, í Silkeborg leygardagin, í Herning sunnudagin, og í dag var tað harða brekkan Pøt Mølle og Hammel, ið var karmur um 3. umfar av Pinsecuppen.
Torkil koyrur í bestu deildini, og tað byrjaði gott leygardagin, tá bara Lasse Norman Hansen (HM vinnari í bana súkkling) var frammanfyri Torkil. Torkil gjørdist vann tískil silvur í Silkeborg.
Í gjár vann hann sterkasta bólkin í Danmark, A-bólkin. Torkil hevur staðið seg væl í bestu deildini, men ongantíð vunnið áður. Nú riggaði alt, og Torkil megnaði at koyra frá sterka feltinum, og sostatt vinna ein tryggan sigur.
Tað gekk eisini gott í dag, triðja kappingardagin, men ikki so gott sum hinar dagarnar. Men aftur í dag skuldi hann løttu fetini upp á sigurspallin. Hesu ferð sum samlaður vinnari av Pinsecuppen.
Hann skrivar sostatt ikki bara søgu í Team WeBike CK Aarhus, men eisini føroyska súkklusøgu. Tað er ongantíð fyrr eydnast einum føroyingi at vinna í bestu deildini í Danmark. Tað gjørdi hann eisini tá hann vann gull, tá Oyggjaleikir vóru á Jersey, summarið 2015.
Eitt gott vikuskifti hjá Torkil og Team Webike. Venjarin hevði ikki roknað við, at tað skuldi ganga liðnum so væl, eftirsum Torkil og hinir á Team WeBike ikki eru professionellir.
Martin Wang Hjørngaard er venjari, og hann sigur við heimasíðuna hjá WeBike CK Aarhus:
- Vi havde jo aldrig turde drømme om det her. Det er fuldstændigt sindssygt”.
Víðari sigur venjarin, at “Drengene ligger og kører mod fuldtidsprofessionelle. Og de slår dem. Jeg har næsten ikke ord for, hvor stort det her er for vores hold”.
Vit sum kenna Torkil vita, at hann er lítillátin. Torkil takkaði liðnum fyri frálíka innsatsin, og sigur, at tað er liðnum at takka, at teir fingu gulu føraratroyggjuna við heim til Århus.
TSF ynskir Torkil tillukku við flotta og stóra avrikinum, og góða eydnu í komandi kappingum.


text:
5.a og b í Runavíkar skúla vóru tey fyrstu í 2017 at royna at forrita eftir #Rita1tíma leistinum.
Á tímatalvuni hjá 5.a og b stóð “náttúra og tøkni”, men mikudagin í síðstu viku var skráin serlig. Næmingarnir sluppu nevniliga at royna seg við at forrita. Flokkarnir 5.a og 5.b vóru lagdir saman og kantinan á skúlanum var skúlastovan. 39 næmingar, tveir lærarar og tveir gestir frá KT-felagnum luttóku.
“Børn og lærarar vóru glað fyri tiltakið” - segði Dan Lamhauge, lærari hjá 5.a. “Fyri at fleiri børn skulu fáa ágóðan av hesum tiltakinum ynski eg eisini at royna eitt fyribrigdi, vit kalla “børn læra børn.” Hetta verður gjørt við, at tveir flokkar verða lagdir saman og tey, sum hava #rita1tíma skulu síðani hjálpa teimum, sum ikki hava roynt tað. Soleiðis kunnu fleiri fáa nógv burtur úr slíkum tiltaki.”
KT-felagið fegnast um, at skúlarnir taka so væl í móti tiltakinum #Rita1tíma.
Starvslesandi at samskipa #Rita1tíma í 2017
KT-felagið hevur sett sær sum mál, at allir fólkaskúlanæmingar í Føroyum skulu sleppa at royna #Rita1tíma í 2017. Í hesum sambandi verður leitað eftir ágrýtnum lesandi at hjálpa KT-felagnum at samskipa átakið.
Endamálið við átakinum er at økja um kunnleikan til forritan. Hetta verður gjørt við at bjóða skúlum møguleika fyri at fáa starvsfólk úr KT vinnuni inn um skúlagátt at undirvísa næmingum í grundleggjandi forritan. Tann lesandi skal samskipa skúlavitjanir og møguliga eisini saman við einum starvsfólki úr KT vinnuni undirvísa næmingum í forritan, tá farið verður á skúlavitjanir.


text:
Hon sat í einum jakka, sum mamman ikki kendist við, tá hon kom eftir henni hjá vinkonuni.
“Hey mamma! Hetta er jakkin hjá Nils, eg mátti læna hann, tí eg var so køld”, segði hon brosandi og gekk niðan til bilin.
“Ná, hava tit verið har og vitjað í kvøld?”
“Ja, vit vóru og góvu seyðinum. Og tey hava eisini fingið eitt fyl.”
“Javel, tað ljóðar spennandi. Vit mugu minnast til at geva Nils jakkan aftur í morgin, í barnagarðinum.”
“Ja... Nils er forelskaður uppi í Annu. Tað segði hann í barnagarðinum í dag. Tí hon er so stuttlig.”
Mamman leit í spegilin og sá varrarnar á dóttrini darra.
“Eg fór at gráta.”
“Áh nei. Tað er tað ringasta í verðini. At vera forelskað í onkrum sum ikki elskar ein aftur.”
Tøgn.
“Men eg eri bara forlovað við honum, sjálvt um hann ikki er forlovaður uppi í mær”, svaraði hon treisk á málinum.
“Men hvussu riggar tað?”
“Tað veit eg ikki, men tað eri eg bara, tað kann hann ikki bestemma. Kanst tú spyrja mammuna hjá honum, um eg kann spæla við hann í morgin?”
“Heldur tú tað er so smart. Hann rennur altíð undan tær, hann tímir ikki ordiliga, vænti eg.”
“Jamen, eg spæli slett ikki mussipikk longur.”
“Ná hava tit gjørt tað í barnagarðinum?”
“Ja, genturnar hava mussað dreingirnar, men teir hava runnið undan og eru blivnir illir. Nils skumpaði meg, tá eg royndi at mussa hann.”
“Jamen also, tú mást lata hann fáa frið, viss hann ikki tímir. Tað nyttar onki at mussa onkran, sum ikki vil mussast.”
“Jú, soleiðis eru reglarnir, tað eigur man.”
“So heldur hann bara, at tú er mega strævin.”
Mamman var eitt sindur í villareiði. Hon hevði hoyrt dóttrina nevnt hendan Nils fleiri ferðir fyrr. Einaferð hevði hon sagt, at hann var so fittur og hevði so pent hár. Ta ferðina hevði hon eisini sagt, at hann helt hana vera droyða og ongantíð tímdi at spæla við seg. Og at hann hevði tveitt sand í hárið á henni, sum var komið í eyguni, so at hon græt.
Løgið, hugsaði mamman. Løgið, at man ikki lærir av tí. Løgið, at man sum 6 ára gamal, sum 16 ella sum 26 ára gamal uppførir seg líka, tá man er forelskaður í einum, ið ikki skoytir um ein.
Tað er vónin, sum birtir ein lítlan loga. Kanska tímir hann at hyggja uppá meg í dag. Kanska fer hann at flenna eftir tí sum eg sigi, bara einaferð. Man neyðheldur sær í einum strái og tekur øll vápn í brúk. Sjálvt um tað er skitið, sjálvt um tað ikki heldur í longdini. Alt fyri at hava hann hjá sær bara eitt sindur.
Kærleikin kennir ikki aldur og ikki mark, tað passar í fleiri førum, bæði í mun til aldur ímillum menniskju, sum tey bæði Emmanuel og Brigitte Macron, men eisini kærleikin rakar hart fyrstu ferð, eitt nú tá man er 6 ár.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Kaj Leo: Løgmaður hevur tveir møguleikar
Politikkur19-11-2017 - 22:17 - Jóanis Albert Nielsen
Kaj Leo Holm Johannesen skrivar á Facebook: Løgmaður hevur tveir møguleikar eftir tann ruðuleikan sum hevur vart síðani summarferðina.
Tann fyrsti er at útskrivað val og tann seinni er at styrkja parlamentariska grundarlagið, soleiðis at meiriluti er fyri lógaruppskotum, men prísurin hjá andstøðuflokkunum kann gerast stórur, tí tú skal inn at bjargað einari samgongu sum er ógvuliga illa lýdd í hesum døgum.
Støðan er ótrygg bæði innan fiskivinnunýskipan, grundarupphædd, pensiónsnýskipan, fyri ikki at tosað um okkara sjúkrahúsverk sum liggur í andaleypi.
Spurningurin sum fólk seta sær er sjálvandi um samgonguleiðarnir hava royndirnar til at stabilisera samfelagið aftur, eftir at teir sjálvir seta spurnartekin við seg sjálvan t.v.s um teir veruliga eru stjórnarberandi.
Eg trúgvi tíanverri at samgonguleiðarnir sóu ísfjallið ov seint og undivurderaðu støddina á fjallinum, tí eri eg bangin fyri at teir eru noyddir at fara aftur á dekkið at standa tað seinastu løtuna sum hendan samgongan er á lívi.
Persónliga hevði eg viljað at tað bleiv ein nýggj samgonga men sum sagt so eg eri bangin fyri at tiltøkini sum nú verða gjørd, koma ov seint og eru týdningarleys.


text:
Nú 2015 er farið at halla, hevur borgarstjórin, sum vanligt, gjørt eitt skriv við kunning um brátt farna ár og nøkrum ætlanum fyri komandi ár. Skrivið er borið í hvørt hús, men kann eisini takast niður her.
22.12.2015
Kunningarskriv frá borgarstjóranum
- Foreldragjøld 2
- Foreldragjøld
- Runavíkar kommuna raðfestir ferðavinnu
- Joan Skibenæs kommunulækni í Skálafjarðar læknadømi
- Svimjihallarverkætlanin – kunningarsíða
- Hoyr um annan – hygg um teg sjálvan
- Fráboðan um forskúlar undir verkfallinum
- Vit ferðast ikki ígjøgnum lívið einsamøll
- Krubban
- Nýggjárshald á Skála
- Nýggárshald í Saltangará
- Bannað at brenna spillolju
- Kommunuskrivstovan og Kunningar- stovan um jólini og nýggárið
- Syngja jólini inn í Kelduni
- Loyvi til nýggársbál
- Verjugrót á Bakka
- Fjøruvegurin á løgtingsfíggjarlógini 2018
- Vatnverk í Æðuvík
- Málningaframsýning á Skála
- Ruskplássið í Oyndarfirði stongt


text:
Orð: Sivert Aklestad
Týtt: Kajfinn Hammer
1. Nú syngur hátt mítt hjarta, tí Kristus lív mítt er,
nú frígjørd sál mín brennur, sum fyrr var køld sum gler.
:,:Høgt vil eg Kristus bera, sum fagran blómukrans,
o, ja, tað besta her í heimi tað er at vera Hans.:,:
2. Hvør gott, at kunna goyma seg trygt við Jesu bróst;
alt annað har at gloyma og kenna alt so ljóst.
:,:Har frelsuna eg eigi, sum fagran blómukrans,
o, ja, tað besta her í heimi tað er at vera Hans.:,:
3. Hvør undurfult at skoða inn í Guðs kærleikshav,
og Andans fylling fáa, sum Guð í Kristus’ gav.
:,:Hans kærleika eg eigi, sum fagran blómukrans,
o, ja, tað besta her í heimi tað er at vera Hans.:,:
4. Og brátt skal Jesus koma at heinta síni heim;
eg veit, halleluja, at eg eri ein av teim.
:,:Har heima krýndur fái eg lívsins sigurskrans,
o, ja, vælsignað yvir øllum tað er at vera Hans.:,:


text:
Mustafa Kemal Atatürk
Mustafa Kemal Atatürk (19. mai 1881 – 10. november 1938) var fyrsti forseti hjá Turkaland, 1923-1938.
Í oktober sama ár varð landið lýst lýðveldi, og Mustafa Kemal varð valdur forseti. Hann var heryvirmaður og hevði verið uppi í at stovna eina tjóðskaparfylking seinast í heimsbardaganum. Mustafa varð afturvaldur í 1927, 1931 og 1935; hann varð nevndur Atatúrk, sum merkir "faðir turkanna", og hesi árini setti hann stórar nýskipanir í verk og nútíðargjørdi landið. Ímillum nýskipaninar varð nýggj stýrisskipan, nýggj sivil rættarskipan, valrættur til konufólk, latínska stavraðið varð tikið í nýtslu, og fleirkonuhjúnalag varð bannað. Eisini eggjaði hann landsmonnum at ganga í evropeiskum klæðum og skipaði fyri einari fýra-ára búskaparætlan. Kemal Atatúrk doyði í 1938.


text:
Napoleon Bonaparte
Napoléon Bonaparte (15. august 1769 – 5. mai 1821) var ein franskur generalur og keisari 1805–1815.
Nabulione Buonaparte varð føddur í Ajaccio á oynni Korsika, ið nýliga var blivin franskt hjáland. Hann var næstelsti sonur Carlo Buonaparte (1746 – 1785) og Maria Letizia Ramolino (1750 – 1836), sum fingu í alt 8 frísk børn. Hóast bæði foreldrini vóru aðalsfólk, vóru tey ikki rík, tey máttu arbeiða hart fyri at breyðføða børn síni.
Í 1778 bleiv 9 ára gamli Nabullione sendur í ein hernaðarskúla í Norðurfraklandi fyri at læra at tosa rætt franskt, men hann lærdi aldrin rættuliga at tosa og skriva franskt. Hóast hann ikki dugdi so væl franskt, kláraði hann seg væl í skúlanum, hann var serstakliða góður til søgu og støddfrøði. Lærararnir góvu honum franska navnið Napoleón Bonaparte í staðin fyri í teirra eygum bygdasliga italska navnið Nabullione Buonaparte.
Tá Napoléon í 1784 var blivin 15 ár, bleiv hann fluttur til tað kongliga hernaðarakademiið í Paris, har hann hevði avgjørt at blíva offiserur í franska herinum. Napoléon las nógva hernaðarsøgu, og hann sá upp til sínar hetjur, ið vóru Aleksandur Mikli, Karlamagnus, Hannibal og Julius Cæsar. Hesir fýra herførararnir vóru heimsins størstu herførarar, og Napoléon føldi, at hann fór at blíva størri enn hesir nevndu herførarar.
Hann bleiv lærdur á einum hernaðarskúla og fekk skjótt hægri rang, og í 1796 bleiv hann leiðari av tí franska herinum í Italia, har hann fekk Eysturríki og teira sameindu til at gera eina friðaravtalu. Í 1798 hertók Napoleon Ottomansk stýrda Egyptaland í eini roynd í at forða tí bretsku handilsrutuni við India. Hann var strandaður, tá ið skip hansara vóru løgt í oyði av onglendinum í stríðnum um Nilánna.
Harumframt fóru Eysturríki og Russland í samstarv við tær bretsku oyggjarnar. Napolion fór aftur til París har í stjórnin var í neyð. Í einum kvetti varð hann útnevndur til generalkonsul í 1799, og bert tvey á aftan á bleiv hann útnevdur konsul restina av lívstíð hansara. Tvey ár seinni gjørdist hann keisari og stovnaði Banka Fraklands og setti katólsku trúnna sum tjóðartrúgv.
Í 1800 vann hann á Eysturríki við Marengo. Hann fekk sum avtalað eina friðaravtalu, ið førdi til frið í Evropa. Í 1803 fór Bretland í kríggj við Frakland, og aftur seinni vann hann saman við Russlandi og Eysturríki móti Bretland í skipsbardaga við Trafalgar í 1805, so Napoleon avgjørdi ikki at gera landgongd í Bretlandi. Síðan vendi hann sær móti eystur-russisku herdeildunum, og vann móti teimum við Austerlitz seinni sama ár. Hann vann nógv land og eisini innliman í Proysia, ið førdi til at hann eftir øllum at døma fekk valdi á øllum Evropa. Tað heilaga rómverska ríki var deilt, og tað førdi til at Holland og Vesturfalia vóru stovnaði. Tey næstu árini seti Napoleon familiulimir og annað fólk hann hevði álit á at stýra í Hollandi, Vesturfalia, Italia, Spania, Svøríki og Napoli.
Í 1810 gifti hann seg við Josephine de Beauharnais. Tey fingu eingi børn og blivu skild. Hann gifti seg uppaftur við dóttir eysturíkska kongin við tí vón at fáa ein arving. Eitt ár seinni fekk Napoleon ein son.
Í tí penisulara kríginum í byrjaði í 1808, tapti Frakland og teir blivu við í fimm ár. Hetta drenaði tann franska hernaðarliga pengakassan. Og í 1812 tá ið hann invaderaði Russland ið endaði við einari afturtøku. Tað byrjaði at ganga hin vegin og í mars 1814 blev Paris tikin. Napoleon flydi í útlegd á miðjarðarhavs oyggini Elba í mars 1815 rímdi hann og fór at paris aftur. Slagaði við Waterloo stegaði hansara stuttu aðru roynd eftir øllum Evropa tann 18 juni. Bretar tóku hann til fanga á oynni St Helena, har hann doyði 5. mei í 1821.
Keldur[rætta | rætta wikitekst]
- ↑ E. Hales, "Napoleon and the Pope", (London:1962) pg 114
- Lindqvist, Herman: Napoleon. Jyllands-postens forlag 2005
Slóðir úteftir[rætta | rætta wikitekst]
Bøkur[rætta | rætta wikitekst]
- Lindqvist, Herman: Napoleon. Jyllands-postens forlag 2005


text:
Støð í Harry Potter
Grimmauld nr. 12[rætta | rætta wikitekst]
Man hoyrir fyri fyrstu fer um Grimmauld nr. 12 í fimtu Harry Potter bók (Harry Potter og Føniksfylgingin). Eigari av Grimmauld nr. 12 eru Black familjan, sum hava reint-blóð; og tað er eitt tað mest týdningarmesta hjá teimum. Í húsinum búðu mamma Sirius (Sirius, sum er gubbi Harry), Walburga Black og beiggi Sirius, Regulug A. Black (R.A.B., sum hevur tiki horcrux'in hjá Voldemort í Harry Potter og Hávlblóðsprinsurin - medaljongin.), Sirius Black og húsálvurin Kreaher.
Grimmauld nr. 12, er ósjónligt. Tá ið húsi liggur mitt í býnum London og Føniksfylgingin brúkar hetta hús fyri at møtast, má húsi vera ósjónligt. Onkuntíð hava mugglara-grannarnir mistonkt hetta við, at húsnummrini eita 11 og so 13, tí tey ikki síggja húsini nr. 12. Øll Black-fólkini eru deyð eftir tíðini. Regulus Black var deyðsátari hjá Voldemort, men vildi heldur vera ímóti, og doyði við at finna medaljong-horcrux'in, Sirius Black, sum er gubbi Harry Potter, doyði tá ið deyðsátarnir og føniksfylgingin bardust ímóti á Deildini fyri tað Dulda, á Gandamálaráði. Sirius var góður við Harry, og Harry arvaði so Grimmauld nr. 12, og við húsinum fylgdi húsálvurin Kreacher við, sum hatar ikki-reint-blóð fólk; betri kent sum mórublóð.


text:
Tróndur Patursson
Tróndur Sverri Patursson (føddur 1. mars 1944 í Kirkjubø) er listamaður, myndahøggari, sjófarari og ævintýrari. Hann hevur fleiri ferðir siglt á heimsins høvum við sjófararanum Tim Severin, eitt nú í 1993, tá teir sigldu frá Kina til Amerika á einum bambusflaka. Túrurin vardi 106 dagar. Ferðin gav honum íblástur til at gera "Kosmiska rúmið". Í 2013 gjørdi Kringvarp Føroya eina sending um Trónd Patursson, har tey m.a. fylgdu við honum til Nordic Cool framsýningina í Kennedy Center í USA. Hin 15. januar 2014 varð Tróndur heiðraður við Mentanarvirðisløn Landsins, sum er á 150.000 krónur og harvið størsta føroyska mentanarheiðurslønin.[1] Handanin fór fram á hátíðarhaldi í Stóra Pakkhúsi í Vági.
Innihaldsyvirlit
Lívsleið sum listamaður[rætta | rætta wikitekst]
Tróndur er ein viðurkendur listamaður, hann er eksperimenterandi, arbeiðir nógv við glasi, jarni og kopari. Hann hevur m.a. prýtt sølumiðstøðina SMS í Havn, Gøtu kirkju, Katólsku kirkjuna í Havn og Tornbjerg kirke í Odense. Tróndur var í læru til listamálara hjá Ingálvur av Reyni, síðan fór hann til Danmarkar, har hann fekk undirvísing hjá Hans Christian Høyer á Glyptotekinum. Í 1966-67 gekk hann á Norges Kunsthåndværkerskole. Eina tíð lærdi hann hjá Ståle Kyllingstad. Hann gekk í trý ár á Statens Kunstakademi í Oslo. Í 1972 hevði hann sína fyrstu serframsýning í Listasavni Føroya.
Tróndur hevur havt fleiri framsýningar í øðrum londum. Í februar 2013 hevði hann eina framsýning á John F. Kennedy Center for the Performing Arts;[2] tað var ein installasjón, sum á enskum nevndist “Migration,” og vísti fram umleið 90 stórir havfuglar úr litaðum glasi, sum hungu uppi í tí stóra rúminum í Kennedy Sentrinum í Grand Foyer vindeygannum á einari norðurlendskari framsýning, ið nevndist Nordic Cool 2013.[3]
Heiður[rætta | rætta wikitekst]
Keldur[rætta | rætta wikitekst]
- ↑ in.fo, Tróndur fekk mentunarvirðislønina
- ↑ Kennedy-center.org
- ↑ Facebook.com The John F. Kennedy Center for the Performing Arts


text:
NSÍ vitjar Ólavsøkudag
1. lið26-07-2013 - Jónfinn Petursson
Undan 17. umfari í Effodeildini: HB – NSÍ
Hetta leikumfarið verður eins og seinasta, av góðum grundum, spreitt yvir fleiri dagar. Byrjað verður longu leygarkvøldið og endabresturin er Ólavsøkudag tá HB og NSÍ, enn einaferð, skulu leika ólavsøkudyst.
Síðan vit 28. apríl vunnu greiðan sigur við Løkin, hevur NSÍ skift út á venjarapostinum. Eins og undanfarna møtstøðulið okkara, KÍ og hini komandi mótstøðuliðini, Víkingur og TB, hava gestirnir sæð seg noyddar at broyta á toppinum.
Gongdin hjá NSÍ hevur verið á góðari leið, uttan at verða prangandi, men við fimm sigrum, javnleikum og tapum, liggja teir hampuliga væl í miðjuni av Effodeildini.
Hóast NSÍ hevur ein útsettan dyst móti Víkingini eftir og tí bara hevur leikt fimtan dystir higartil, er teirra støða í ár júst tann sama sum í fjør um hetta mundi, tjúgu stig.
Vit trumlaðu víðari móti javnaldrunum úr KÍ í seinasta umfari og vunnu okkum ein flottan og sanførandi sigur ið staðfestir okkara greiðu oddastøðu í deildini.
Ólavsøkudysturin hevur ikki altíð verið okkara besti biti. Seinast gekkst ikki so galið, men seinast NSÍ var á vitjan, endaði tað við einum troyttandi javnleiki.
Ólavsøkudag kl. 16.00 bresta liðini so saman og skulu vit halda stásinum viðlíka og fremja somu jaligu gongd sum higartil, mugu vit spenna selarnar, knappa vestin væl, og halda á vit tí vit duga og minnast til hvar vit koma frá.
Gera vit tað, eiga vit at kunna njóta eina góða Ólavsøku. Vit gleða okkum almikið til dystin og fara at gera okkara part til at hjálpa okkara monnum til sigurs.
Allir fjepparar, leikarar og gestir annars verða ynsktir hjartaliga vælkomnir í Gundadal, okkara leikvøll.
Góðan dyst og góða Ólavsøku.
Koyr á, HB!!!
Allir dystirnir í 17. umfari eru hesir:
2707 AB – EB/Streymur
2707 07 Vestur – KÍ
2807 B36 – ÍF
2907 Víkingur – TB
2907 HB - NSÍ


text:
Stoytkoddi*
Stoytkoddin (airbag) bjargar lívi, men hann er ein eyka trygdarskipan og kann ikki verða nýttur í staðin fyri trygdarbeltið. Tú kanst fáa løst av stoytkoddanum, um tú ikki situr íbundin.
Stoytkoddi er samansettur av einum kodda, sum blæsist upp, eini tendriløðing, einum gassílati og sensorum. Eru umstøðurnar tær røttu, verður løðingin kveikt og koddin fyllist við gassi eftir lítlari løtu. Gassið fer úr aftur koddanum næstan beinanvegin. Samanstoyturin hjá tær við koddan hendir so skjótt, at tú valla fatar tað. Tú eigur ikki at sita ov tætt at stoytkoddanum.
Set ongantíð bakvendan bilstól við virknan stoytkodda
Tað er ólógligt og lívshættisligt at seta bakvendan barnastól við ein stoytkodda. Eitt barn undir 140 cm eigur heldur ikki at sita við ein virknan stoytkodda. Síðustoytkoddarnir eru vandaleysir fyri børn í bili. Tó eiga hvørki børn ella vaksin at hvíla høvdið móti hurðini, um her eru síðustoytkoddar.
* Stoytkoddi = airbag


text:
Um tveir mánaðir – tann 31. oktober – eru 500 ár liðin síðani reformatiónina, og síðani Martin Luther hongdi sínar 95 tesur upp til øll at lesa.
Í tí sambandi verða hópin av tiltøkum kring alt landið, bæði fyrilestrar, konsertir, gudstænastur, framsýningar, sjónleikir og onnur upplýsandi átøk verða í tíðarskeiðnum frá 31. august til 29. november.
Í seinastu viku varð ein heilsan frá fólkakirkjuni borin í hvørt hús í landinum í hesum sambandi.
Talan var um ein pakka við trimum ymsum heftum í.
Fyri tað fyrsta var Luthersblaðið – sum er ein víðkað útgáva av serblaðnum um Luther, sum stóð í Kirkjutíðindum fyrr í ár.
Harnæst var ein teknirøð um Luther, nevnd: Munkurin, sum broytti heimin.
Og at enda var eisini ein plakat við teimum 95 avlátssetningunum – og eini skrá við hópatals tiltøkum. Skráin er tó ikki fullfíggjað, og tí er eisini ein álmanakki at finna á heimasíðuni hjá Fólkakirkjuni www.kirkjan.fo og á Facebooksíðuni ”Reformatiónin 2017”.
Í sambandi við hátíðarhaldið skrivar Fólkakirkjan soleiðis í eini heilsan:
31. oktober 2017 eru 500 ár liðin, síðani Martin Luther negldi sínar 95 tesur á slotsdyrnar í Wittenberg. Hetta gjørdist byrjanin til trúbótina, sum fekk ómetaliga ávirkan á allan Vesturheimin.
Eisini í Føroyum er ætlanin at halda 2017 sum fagnaðarár fyri trúbótini.
Biskupur hevur tí í brævi dagfest 28. januar 2016 sett eina nevnd við hesum limum: Uni Næs, dómpróstur og formaður, Maria Jørðdal Niclasen, sóknarprestur, Meinhard Bjartalíð, sóknarprestur, og Jákup Reinert Hansen, lektari. Skrivari hjá nevndini eru Ása Justinussen, kirkjuráðslimur.
Føroya Stiftsstjórn hevur sett eina ávísa upphædd av til at fyrireika og fremja tey tiltøk, sum nevndin tekur avgerð um.
Eisini Mentamálaráðið hevur latið stuðul til tiltøkini.


text:
Nr. 75 29. mai 2017
Løgtingslóg um broyting í løgtingslóg um meirvirðisgjald
(Mvg-frítøka av føroyskum bátasmíði)
Samsvarandi samtykt Løgtingsins staðfestir og kunnger løgmaður hesa løgtingslóg:
§ 1
Í løgtingslóg nr. 136 frá 8. september 1992 um meirvirðisgjald, sum seinast broytt við løgtingslóg nr. 161 frá 24. desember 2015, verður henda broyting gjørd:
Í § 12, stk. 1 verður sum litra p sett:
”p) Søla og umvæling av føroyskum træbátum.”
§ 2
Henda løgtingslóg kemur í gildi dagin eftir, at hon er kunngjørd.
Í Tinganesi, 29. mai 2017
Aksel V. Johannesen (sign.)
løgmaður
Lm. nr. 52/2016


text:
Sjónleikari
Sjónleikari er eitt starvsheiti, ið fevnir um fólk, ið starvast við sjónleik. Sjónleikarar kunna millum annað starvast í sjónleikarhúsum, í sjónvarpi og útvarpi.
Sjónleikarar nýta tekst, ið eitt leikskald hevur skrivað, til at tulka og spæla ein annan persón enn tey sjálvi eru.
Dømi um sjónleikarar eru hesi:
- Høvuðssjónleikari: Ein sum hevur høvuðsleiklut í einum leiki.
- Eykasjónleikari: Ein við minni leikluti í einum leiki.
- Stuntmaður: Ein sum leikur vandamiklar leiklutir.
- Raddaleikari: Ein sum tosar fyri ein annan. Til dømis teknifilmsfigurar.
- Dansleikari: Ein sum hevur dansleiklut í einum leiki.
- Hermari: Ein sum hermir, til dømis eftir kendum fólki.
- Gamanleiks sjónleikari: Ein sum leikur í skemtileikum
- Harmleiks sjónleikari: Ein sum leikur í syrgiligum leikum.
- Keipuleikari (mimikari): Ein sum ikki nýtur orð, men brúkar kroppin til at vísa kenslur og hendingar.
- Kórgenta/drongur: Ein sum leikur og syngur bakrøddir í einum sangleiki.
- Ífyllingarleikari (statist): Ein eyka sjónleikari sum traðkar til, um ein annar sjónleikari fellur frá.


text:
Tað var heitt henda dagin, tú sovnaði uttanfyri við Gjógv, einki trýstir á skallan her, hann liggur heilt úti í luftini. Tað var kalt í kirkjugarðinum í gjár, nakrar tulipanir standa og treiskast á grøvini, hálvgum avsvidnar av kulda.
May 1, 2017
Issen tåler ikki tryk - sjey ár seinni
Tey plaga at siga, at í hjúnalag kemur ein kreppa eftir 7 ár, 7 ára kreppan. Kanska tað sama er galdandi fyri einkjur? Sjey ára kreppa? Síðani á páskum havi eg følt meg so syrgna, einsamalla. Tað er ikki tí, at eg ikki havi familju og vinir, skal eg skunda mær at siga. Men ongin og onki kann fylla plássið hjá einum lívsfelaga. Tað samlív upp á gott og ilt, sum tit høvdu. Nú fert tú heim til tíni tómu hús, ja tómu íbúð hvønn dag og hvørt kvøld og hvørja nátt. Um náttina koma tankar á teg, die Gedanken sind frei, ja tað er ikki tí so væl!
Hvørja ferð koddin ella høvdalagið trýstir inn á skallan á mær, hoyri eg hansara rødd, tað er sum at trýsta á ein knapp. Koddin skal vera undir nakkanum, ikki inn ímóti høvuðskálini. Tað var í fyrstani, vit vóru komin saman. Einaferð vit eru í songini og hirsa okkum upp pláss, nú trýstir hesin vanlukku koddin inn á høvdið á mær, og eg sigi, at hann skal vera undir nakkanum, annars fái eg høvuðpínu. Tá segði Hans Marius: Issen tåler ikke tryk. Eg helt, tað var undarligt at siga. Hann arbeiddi á verkstað við nógvum eykalutum, sum komu úr DK, kanska hevur tað staðið á pakkunum, forsendelsen tåler ikke tryk..men issen...deiliga gamaldags orð. Eg vildi ynskt, at eg mintist fleiri fittar, merkiligar ella klókar setningar, eg vildi ynskt, at eg mintist betur.
Tað er ikki tað, at eg siti inni og stúri altíð, eg ferðist og arbeiði osfr. Men tey, sum er ferðist saman við og tey, sum eg arbeiði saman við, eru næstan altíð tvey og tvey. Alt samfelagið er gearað til pør. Eg blívi bara so avindsjúk, tá ið eg síggi pør í minum aldri fara leiðandi. Øll hava onkran. Mín innara issa er undir trýsti haldi eg.
Tað var heitt henda dagin, tú sovnaði uttanfyri við Gjógv, einki trýstir á skallan her, hann liggur heilt úti í luftini. Tað var kalt í kirkjugarðinum í gjár, nakrar tulipanir standa og treiskast á grøvini, hálvgum avsvidnar av kulda.
Skrivað hevur Bergljót klokkan 07:36
Subscribe to: Post Comments (Atom)


text:
FTZ: Neistin vann spennandi dyst á oddaliðnum
ítróttur19-03-2017 - 20:51 -
Í FTZ-deildini tók H71 í dag ímóti Neistanum. Dysturin var javnur allan vegin ígjøgnum, men koppaði oddaliðnum úr Hoyvík, úrslitið gjørdist 30-31 eftir at H71 førdi í hálvleikinum 14-13.
Toppskjútti hjá H71 var Pættur Thomsen við 6 málum, hjá Neistanum gjørdist Rói B. Hansen toppskjútti við 9 málum.
H71 hevur nú 29 stig fyri 20 dystir, Neisttin hevur leikt 19 dystir og hevur 19 stig.
Hesir dystirnir eru nú eftir at leika:
Støðan


text:
Í oktober mánaða fingu 5 føroyskir dopingeftirlitsfólk góðkenning, at taka dopingroyndir.
Dopingeftirlitsfólkini fingu frálæru í teimum mannagongdum, sum eru tengdar at hesum arbeiði og stóðu sjálvi fyri dopingroyndunum, sum vóru tiknar herfyri.
Áður hevur Antidoping Danmark staðið fyri hesum royndum – og hevur hetta viðført, at arbeiðið ikki hevur verið nóg støðugt.
Føroysku dopingeftirlitsfólkini hava nú møguleika sjálvi, at taka hesar royndir og tað fegnast ÍSF sjálvandi um.
Higartil í ár eru 30 royndir tiknar av føroyskum ítróttafólki og allar royndir hava verið negativar.
Petur Mittún, aðalskrivari í ÍSF, fegnast um at dopingeftirlit nú kann fremjast av føroskum eftrilitsfólki.
”Áður hava dopingroyndir bert verið tiknar 2 ferðir um árið. Nú hava vit møguleikan at fara meira málrættað út og hetta ger, at arbeiðið gerst meira støðugt og skipað”, sigur Petur Mittún.
Petur Mittún sigur víðari, at ÍSF í framtíðini fer at seta enn meira fokus á antidoping. Í februar mánaða verður skipað fyri verkstovu fyri øll sersambondini í ÍSF. Eisini verður almennur fyrilestur í februar, har m.a. fólk úr Antidoping Danmark koma at greiða frá.


text:
Eftir at ákærurnar um kynsligan ágang og harðskap móti kenda filsmframleiðaranum, Harvey Weinstein, fyrst sóu dagsins ljós, er talið kvinnum og monnum, kend sum ókend, ið hava traðkað fram og tosa um kynsligan ágang, eksploderað. Hashtaggið #MeToo, ið breiddi seg sum eldur um internetið, skapti yvirskriftir og ovurstórt kjak og setti fleiri fólk, ið hava framt kynsligan ágang og harðskap, til svars.
Í kjalarvørrinum av hesum, er ein felagsskapur nú settur á stovn. Hann eitur "Time's Up", og skal veita fíggjarliga hjálp til fólk, ið hava verið fyri kynsligum ágangi ella harðskapi. Tað eru umleið 300 kvinnur, kendar úr Hollywood heiminum, ið standa handan felagsskapin. Endamálið við felagsskapinum er, at kempa ímóti kynsligum ágangi í filmsheiminum og á øllum arbeiðsplássum. Við at savna pengar inn, skal felagsskapurin hjálpa teimum, ið hava verið fyri ágangi, at gjalda fyri løgfrøðiliga hjálp í samband við sakarmál.
Nógvar kendar kvinnur eru handan felagsskapin. Millum annað Natalie Portman, Eva Longoria, Emma Stone og Reese Witherspoon.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Fríggjakvøldið 18. september verða ljósini við Gjógv tendraði, men vit hava fingið eina snýkpremieru, og kunnu tí vísa fantastisku sjónina í myndum.
Okkara myndamaður Ólavur Frederiksen frá FaroePhoto var í Gjónni, meðan Gjáarmenn royndu ljósini av og tók hesar frálíku myndir:
Gjógv verður nógv vitjað av ferðafólki, og nú hava tey enn eina orsøk at vitja hugnaligu bygding. Tað er felagið Gjómaður, ið hevur staðið fyri arbeiðinum, ið er gjørt í samstarvi við Tekniska skúla í Havn og Sunda kommunu,
Í sambandi við, at ljósini alment vera tikin í brúk er almenn samkoma við Gjógv, har røður og tónleikur verður. Heðin Zachariassen borgarstjóri í Sunda kommunu tendrar ljósini. Døgg Nónsgjógv, Jónsvein Olsen, Kristian Blak og Kiogo sangarar úr Tjørnuvík standa fyri tónleikinum.
Hans Andrias Djurhuus, formaður í Gjómanni heldur røðu. Eisini verður kaffi, køkur og okkurt til børnini at fáa.


text:
Tíðindasavn
Vegleiðandi fólkaatkvøða um kommunusamanlegging
KUNNGERÐ Fólkaatkvøða um kommunusamanlegging Kunngjørt verður, at fráboðaða vegleiðandi fólkaatkvøða um kommunusamanlegging verður hósdagin 3. mai ...
Staðarnøvn
Staðarnøvnini hevur Daniel Lydersen savnað og staðsett. Fleiri staðarnøvn koma á heimasíðuna í næstum.Hesir hava eisini verið goðir í ráðum:Olevinus SørensenJógvan JoensenNiels AbsalonsenElsupa PetersenHans Sørensen ...
Byggisamtykt fyri Viðareiðis kommunu
Kunngerð Vísandi til §6 í løgtingslóg nr. 13 frá 21. mai 1954 um býarskipanir og byggisamtyktir, sum seinast broytt við løgtingslóg nr. 81 frá 25 ...
Skúlaútbygging
Viðareiðis kommuna hevur samtykt at fara undir skúlaútbygging Í hesum sambandi hava vit tikið av tilboði frá Sp/f Grevstur upp á útgraving. ...
Viðareiðis kommuna í barnaverndarsamstarvi við Klaksvíkar kommunu.
5. januar skrivaði Viðareiðis kommuna undir barnaverndarsáttmála við Klaksvíkar kommunu. Barnaverndin er at hitta yrkadagar kl. 10-16 á tlf. nr. 410000Allar aðrar tíðir svarar vakttelefonin ...
Spillivatnsætlan fyri Viðareiðis kommunu góðkend
Við hesum verður boðað frá, at Umhvørvisstovan hin 19.12.2011, sambært §18, stk. 2 í løgtingslóg nr. 134 frá 29. oktober 1988 um umhvørvisvernd, við seinni ...
Skattaprocent og barnafradráttur
Skattaprosentið hjá Viðareiðis kommunu er 21,5% og barnafrádrátturin 4500 kr. í 2012 ...
Bingjupláss
Bingjuplássið er opið Mikudag 17:00-19:00 Leygardag 13:00-15:00 ...


text:
Enn ein góður sigur á Sandi
1. deild menn04-05-2013 - Jónfinn Petursson
1. deild menn: B71 - HB 0-6 (0-2)
1. deildarmenn okkara vóru inni í Dal í dag og leiktu móti B71. Úrslitið gjørdist ein trivaligur 6-0 sigur til okkara næstbesta lið.
Bárður Mittelstein legði fyri við okkara fyrsta máli beint eftir hálva tímanum. Fimm minuttir fyri hálvleik økti Tróndur Jensen til hálvleiksleiðsluna 2-0
Liðskiparin, Sørin N. Samuelsen, var á blettinum, tá 50 minuttir vóru leiktir. Rundan um tímaslagið skoraði fyrst Pál Mohr Joensen og síðan Kári Nielsen, ávíkavist til 4-0 og 5-0.
Vit gleðast um góðu gongdina hjá 1. deildarliðinum, sum við hesum sigrinum staðfestir 2. plássið í deildini, fýra stig aftanfyri B68. Flottur sigur og til lukku við góða úrslitinum.


text:
Rákið seinnu árini hevur annars verið, at alt fleiri norsk ung velja eina bókliga fyrireiking til hægri lestur. Størsta økingin er innan byggi- og anleggs fak, og heldur NHO hetta vera serliga upplyftandi, tí hesi fak hava verði fyri stórari niðurgongd tey seinnu árini.
Í Føroyum verður eisini arbeitt fyri at fáa fleiri ung at velja sær eina yrkisútbúgving, tí tað er serliga innan summi fak, at tað er torført at fáa sett nóg mikið av fólki við einari yrkisútbúgving. Hetta er sama gongd sum í grannalondunum, har tað eisini innan fleiri ymiskar sektorar vanta starvsfólk við yrkisútbúgving. Framskrivingar vísa, at tað fer at gerast alsamt torførari at fáa nóg mikið av fólki við yrkiútbúgving sett í starv, bæði hjá tí privata og hjá tí almenna.
Kelda: nfo.fo


text:
Hetta er maðurin, sum samanber Gud við spagettu ódjór og flúgvandi tekannir, yeah netup, rakar eitt sindur við síðuna.
Ikki bara vantar á í hesum vánaligu samanberingum, men okkurt sigur mær, at maðurin slett ikki uppfatar hvussu vánaligar hesir yvirdrivnu samanberingar í veruleikanum eru.
Í hesum sjónbandinum, sigur hann seg nokta at vilja kjakast við kreationistar og hvør er grundin? Jú, Dawkins spyr um nakar vísindamaður hevði vilja siti á einum pallið og kjakast við ein sum pástóð at jørðin var fløtt, ella ein sum var sannførdur í børnini koma við storkinum. Eg spyrji: hví ikki?
Maðurin hevur annars tað við at yvirdríva og hetta er bara enn eitt snøgt dømið. Í veruleikanum er tað høpisleyst, at skulu líkna eitt nú ID rørðsluna við 'fløtu jarðar pástandin'! Hóast alt vóru mótstandarir av ID, noyddir til at draga ID í rættin og at fremja karakter álop (Dr Ben Carson); sí:
Í hesum førið ógvist eg við, at hesir gudloysingar sum forguda mannin (Dawkins) og nú enntá uppbyggja eina verju um mannin, ikki skulu síggja, at maðurin slett ikki førkar seg í veruleikans heimi.


text:
Føroyar lata fleiri ferðir minni í neyð- og menningarhjálp enn tað, sum ST setti út í kortið fyri 2015, og hyggja vit at, hvussu nógvum flóttafólkum grannalond okkara hava veitt friðskjól, eru vit sera langt aftanfyri. Í Svøríki eru 69 fólk fyri hvørt flóttafólkið, í Noregi 112, í Danmark 320, í Stórabretlandi 556 og í Íslandi 3351.
Í dag eru meira enn 60 milliónir flóttafólk í heiminum. Ein sera stórur meiriluti av teimum heldur til í menningarlondum við veikum búskapum, skipanum og stovnum, og tí er tað ein stór avbjóðing hjá hesum londum at tryggja flóttafólkunum grundleggjandi mannarættindi. Samstundis sum støðan hjá flóttfólkum versnar, minkar hjálpin. Árini 2013 til 2015, meðan støðan hjá sýriskum flóttafólkum alsamt versnaði, minkaði tann tøki peningurin til at hjálpa hvørjum sýriskum flóttafólki, úr 34 dollarum niður í 10 dollarar um mánaðin. Í londum sum Jordan, sum hýsir sera nógvum sýriskum flóttafólkum, liva meira enn 80 prosent av flóttafólkunum undir fátækramarkinum, og í Libanon livir annaðhvørt flóttafólk í ómetaligum fátækradømi.
Tann vánaliga mannarættindastøðan í hesum økjum ber í sær, at eitt nú kvinnur og minnilutabólkar eru fyri eyðmýkjandi ágangi. Hjálpin frá altjóðasamfelagnum til londini, sum hýsa flestum flóttafólkum, er alt ov lítil. Eisini vantar fígging til flóttafólkalegur hjá ST og hjálparfelagsskapum. Tá ið nærumhvørvið soleiðis er ovbyrjað, liggur tað á altjóða samfelagnum at lyfta í felag.
Amnesty metir grundarlagið undir mannarættindum verða, at øll menniskju hava eitt virði og at sambært bæði altjóða mannarættindasáttmálanum og vanligari moralskari ábyrgd hava Føroyar skyldu til at virka sambært hesi staðfesting og leggja størri orku í at tryggja at flóttafólk fáa ta hjálp, tey hava rætt til.


text:
Í Danmark hevur mann frá politiskari síðu ásett garanti fyri at lærlingar á Teknisku skúlunum fáa útbúgvingina. Hetta hevur merkt, at mann í stóran mun hevur flutt læruna av arbeiðsplássinum inn á skúla og á sonevnd praktikksentur.
Á Teknisku skúlunum viðurkenna tey eisini at krøvini frá vinnulívinum gerast hægri og hægri. Serliga er tað tøkniliga útviklingin, sum gongur skjótari á arbeiðsplássunum, enn á skúlunum. Á arbeiðsmarknaðinum snýr tað seg um kapping, og megna skúlarnir ikki at útbúgva lærlingarnar, sum megna uppgávurnar, sum fyritøkurnar hava, mugu fyritøkurnar antin lata uppgávurnar frá sær ella finna arbeiðsmegi aðra staðni, ásannar Lars Kunnov, stjóri fyri Teknisku skúlarnar í Danmark.
Harafturat er tað ikki nokk at vera fakliga sterkur. Fyritøkur ynskja motiveraðar lærlingar, tí tað er nemliga áhugi og ágrýtni, sum eru avgerandi fyri um ein lærlingur riggar á arbeiðsplássinum.
Í Føroyum hava vit framvegis meistaralæru, har lærlingurin fylgir og lærir frá einum meistara. Hetta tryggjar at lærlingurin bæði mennist fakliga og lærir at tilpassa seg arbeiðsplássið. Tað hevur stóran týdning at varðveita hendan læruhátt, tí at handverksfakið er í høvuðsheitum ein praktisk útbúgving, sum krevur at lærlingurin er hjá einum meistara, sum hvønn dag gevur sín kunnleika víðari. Tað ber ikki til at lesa seg til eina handverksútbúgving.
Tó hava Teknisku skúlarnir framvegis eins týdningarmiklan leiklut. Ástøðiligi parturin av læruni er nemliga virðismikil fyri menningina hjá lærlinginum. Tað hevur tí stóran týdning at yrkisútbúgvingarnar ikki longur vera niðurraðfestar. Eitt nú hava skúlarnir bert kapasitet at taka lærlingar inn einaferð um árið, sum merkir at arbeiðsplássini mangla allar lærlingarnar frá hvørjum árgangi samstundis.
Kelda: finans.dk


text:
Beitir og Polar Amaroq landa lodnu í Neskaupstaði
vinna10-01-2018 - 22:54 - Jóanis Nielsen
Frá Sildarvinnsluni í Neskaupstaði verður sagt, at Beitir kom til Neskaupstaðar í morgun við 2.200 tonsum av lodnu, sum verður landað til Sildarvinnsluna, eisini landar grønlendska skipið Polar Amaroq í Neskaupstaði, teir hava 1.650 tons, harav 650 er fryst lodna.
Børkur væntast inn at landa ein av fyrstu døgunum, teir høvdu í dag 1.700 tons.
Lodnuskipini royna á einum lítlum øki í landnyðring úr Langanesi.


text:
Leygardagin 16.september hittist føroyskur tónleikur í Tórsgøtu, tá Punkt verður hildið á triðja sinni, her kunnu tónleikarar, tónleikaídnaðurin og tónleikaáhugaði hitta sínar javnlíku.
Um dagin verður kaffiprát, loppumarknaður við tónleikaútgerð og øðrum, ið hevur við tónleik at gera.
Eisini framførslur við Hans Ravnsfjall, Rebekku Petersen og Róki Jákupssyni Jakobsen. Tiltakið er frá kl. 14-17.
Kl. 14.00 Punkt verður sett
Kl. 14.15 Hans Ravnsfjall
Kl. 15.00 Rebekka Petersen
Kl. 16.00 Rókur Jákupsson
Um kvøldið verður ókeypis veitsla fyri tónleikarar. Til ber at melda seg til veitsluna á reinsariid.fo Sjálvandi er avmarkað atgongd.
Tiltakið er fyri tónleikarar og tónleikaáhugaði, og tað eru tónleikarar og tónleikaáhugaði, ið skulu geva tiltakinum innihald. Hevur tú eitt LP savn, ið tú vilt av við, ella hevur tú autografina hjá Ian Gillan frá vitjanini í 1992, ella G-strongin hjá gimpinum frá Prix Føroyar finaluni í 2001, ella kanska eitt av babyhøvdunum hjá Byrta.
Ella vilt tú av við tína wow pedal ella tín Marshall forsterkara, ella vísa fram títt savn av gomlum pallpassum, vit geva tær høvið, at koma við tínum tingum, og høvið hjá øðrum at koma við sínum forvitni ella keypihugi.
Ynskir tú at sýna okkurt fram ella selja okkurt kanst tú melda teg til á reinsariid.fo.
Punkt verður frá kl. 14-17 leygardagin 16. september, síðan verður ruddað av til veitsluna, ið byrjar kl 20.
Koda stuðlar tiltakinum.


text:
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð
Author Archives: rokur
Gleðilig Jól
Friður eina løtu, og eitt spennandi ár fyri framman ! 🙂
Úrslit frá FS-stevnuni 25. november 2017
Her eru úrslitini frá svimjistevnuni sum Fuglafjarðar Svimjifelag skipaði fyri, í svimjihylinum í Fuglafirði, leygardagin hin 25. november 2017. Hetta var stevna fyri okkara yngstu aldursbólkar – 1, 2 og 3.
Úrslit frá FOMM 2017
Her eru offisiellu úrslitini frá Føroya Opnu Masters Meistarastevnu 2017, sum Ægir og Svimjisamband Føroya skipaðu fyri í Klaksvíkar Svimjihøll, leygardagin hin 18. november 2017. Tilsamans vóru vit 33 íðkarar og 9 lið úr 6 feløgum sum kappaðust tilsamans 103 ferðir í … Continue reading
Startlisti til FOMM 2017
Her er startlistin til Føroya Opnu Masters Meistarastevnu 2017, sum verður í Klaksvík í morgin hin 18. november. Startlistin sum tekstfíla: fomm-startlisti-3.txt Startlistin sum html-fíla: fomm-startlisti-3.html
Kunningarfundur um mentalvenjing hóskvøldið 16. november 2017
Sum nevnt í skrivinum um landsliðslegu, so skipar Svimjisambandið nú hóskvøldið hin 16. november fyri kunningarfundi um mentalvenjing, við ítróttarsálarfrøðinginum Jón Gregersen.
Landsliðslega í Klaksvík 17. til 19. november 2017
Svimjisambandið skipar nú í vikuskiftinum fyri venjingarlegu í Klaksvík, fyri teimum svimjarum sum eru úttiknir til EM og NM/NJM 2017. Vit fáa danska úrvalsvenjaran Bo Jacobsen heim at skipa fyri sjálvari venjingini, og hartil verða innsløg við ítróttarsálarfrøðinginum Jón Gregersen.


text:
Teldutala
Minnist úr Útvarpinum á Bryggjubakka, at vit kundu gita, hvør teknikari hevði vakt. Tað var nokkso stuttligt, tí teknikarnir vóru so ymskir, frá Milson og Marius til Finnboga og Carsten, og so allir hinir, sum tilsamans høvdu so framúr smakk og vitan um tónleik og plátur. Hesin førleiki kom serliga til sjóndar leygardagar, tá Útvarpið knýtti morgun- og middagssendingina í kvøldsendingina og fyri fyrstu ferð sendi allan dagin. Tað kravdi sín mann. Men so kundi tað henda, at tíðin var knøpp, teknikarin møtti seint, og hann, sum var farin heim, hevði ikki ruddað upp eftir sær. So lá ein stakkur av LP plátum á gólvinum, kanska Herb Alpert ovast, og einki annað var at gera, enn at spæla ovastu plátuna. Men ólukkutíð, hetta var júst hin sama, sum heimfarni teknikarin hevði spælt. Tað hevði eg sum nývaknaður rímiligvís ikki hoyrt. Soleiðis kundi eins egna val hoyrast um tað ganska land. Tað var nokkso stuttligt at hava sovorðna makt. At bestemma, hvat øll í Føroyum skuldu hoyra. The Lonely Bull og ikki La Montanara.
Henda lágpraktiska maktfilosofi í føroysku miðlunum kom mær til hugs, tá Dagur & Vika byrjaði í kvøld.
Føroyskar og so íslendskar kvinnur, sum á Björk-enskum vilja sleppa at spæla rock. Fínasta slag. Men tað blívur við. Og aftur tónleikur, bíðilistar á musikkskúla og at enda Cliff, sum vil vísa, hvat klaksvíkingar meina við, tá teir bjóða til brak á Vágsbøi.
- Ná, er tað Uni, sum hevur vakt í kvøld? Jú, so var. Tað síggi eg í endatekstinum.
Eg haldi at redaktiónirnar, onkur sigur at tær eru fýra - Jógvan sigur at har er bara ein, sum ikki vil kappast, eg haldi at hann hevur rætt, Jógvan - tær vilja ikki kappast, redaktiónirnar í Kringvarpinum. Tað er sum á Bryggjubakka. Tað kemur ann uppá, hvør er til arbeiðis. Annan vegin er tað bæði gott og spennandi, tí vit aldri vita, hvat vit fáa, og tað er júst kjarninum í bráðtíðindum: aldri at vita, hvat hendir. Tí ikki fyrr enn vit hava fingið tað at vita, so er tað hent, og vit vita at tað, sum er hent, er hent. Tað er líkasum natúran í tíðindum. Men hinvegin, so er tað eitt sindur keðiligt. Tí tað ber boð um eina redaktión, sum ikki fungerar.


text:
Vandakós: Javnaðarflokkurin letur fullveldisflokkum valdið
14. september 2015
Føroyingar noyðast at búgva seg til afturstig við víðgongdum loysingarpolitikki, nú fullveldisflokkar skulu umsita uttanlands-, fíggjar- og fiskivinnumál í nýggja landsstýrinum
Javnaðarflokkurin hevur goldið ein sera høgan prís fyri løgmanssessin í nýggja landsstýrinum. Tað fer at ávirka politikkin hjá samgonguni millum Javnaðarflokkin, Tjóðveldi og Framsókn tann vegin, at fullveldisflokkarnir fara at seta politisku dagsskránna.
Hetta er myndin, nú málsøki eru býtt, og partur av politikkinum er vorðin kendur.
Við teimum upplýsingum, ið eru tøkar, er greitt, at Javnaðarflokkurin hevur fingið ein amputeraðan løgmanssess uttan uttanlandsmál, ið eru avreidd til Framsókn. Samstundis er greitt, at Tjóðveldi skal umsita týðandi málsøkini fíggjarmál og fiskivinnumál.
Eisini er komið í ljósmála, at nýggja landsstýrið ætlar at fremja útreiðslukrevjandi yvirtøkur og samstundis fastfrysta Ríkisveitingina og harvið reelt minka inntøkur Føroya í komandi árum. Álvarsligt er eisini, at landsstýrið ætlar at seta í gildi eina grundlóg fyri Føroyar, sum kann væntast at vera í stríð við ríkisgrundlógina.
Sum heild boðar hetta alt frá einum afturhaldssinnaðum fullveldislandsstýri. Víðgongdu kreftirnar fara at niðurlaða Ríkisfelagsskapin og skapa konfliktir millum Føroyar og Danmark. Tað er sera undrunarvert, at Javnaðarflokkurin, ið pástendur at vera samríkisflokkur, hevur sett seg á odda fyri einum fullveldissinnaðum landsstýri.
Væntast kann, at vinnulív og fíggjargeiri skulu brúkast sum okkurt slag av politiskum spæliplássi. Søguliga sæst, at tá ið fullveldisflokkar koma til valdið, minka teir inntøkurnar og økja útreiðslurnar og seta harvið vælferðina í vanda.
Sambandsflokkurin ávarar staðiliga ímóti politikkinum hjá samgonguni og fer í andstøðu at stríðast ímóti fullveldispolitikkinum. Har, ið tað ber til, vil Sambandsflokkurin tó eisini samstarva við samgonguna um mál, ið kunnu vera til fyrimuns fyri Føroyar og føroyingar.
Bárður Nielsen
Næstformaður í Sambandsflokkinum
RN
Aftur


text:
2013-08-18
John Rødgaard, 200 landsdystir !
Webmaster
18. august 2013
Seinna dystin telvaði IM John Rødgaard á fyrsta borði hjá Føroyum. John telvaði fyrstu ferð fyri Føroyar á OL í Saloniki 1984,
og hevur síðani telvað ikki minni enn 199 landsdystir fyri Føroyar. Í dag telvaði hann sostatt talv nr. 200 í landsliðshøpi -tað er uttan iva met í føroyskari ítróttarsøgu !
Til endahátíðina eftir vinarlandsdystin valdi Talvsamband Føroya at heiðra John Rødgaard fyri hansara trúfesti,
og eisini Helgi Dam Ziska varð heiðraður fyri sín nývunna GM-norm.
Har John hevur lagt/ leggur lunnar føroyskari telving at frama, byggir Helgi støðugt víðari.
Tað skal eingin iva vera um, at teir báðir – á hvør sín hátt – hava serstakliga stóran týdning fyri føroyska telving.
Talvsamband Føroya fegnast um góða úrslitið í vinarlandsdystinum, og frøist um avrikini hjá Helga og John.
Einstøku úrslitini kunnu síggjast her:


text:
1. umfar: Málskjúttar og úrslit
ítróttur12-03-2017 - 21:14 - Jóanis Albert Nielsen
Fyrsta umfar í EFFO-deildini í 2017 var í dag. Av teimum 5 dystinum endaði 3 javnir.
HB 2-0 07 Vestur
HB tók móti uppflytarnum úr Vágum í dag, og dysturin var ikki meira enn byrjaðir tá ið Martin Bergvold legði HB á odda við einum dreyma málið. Tá ið 30. minuttir vóru leiktir skoraði Sìmum Samuelsen til 2-0.
TB/FCS/Roynd 2-1 ÍF
Nýggja felagsliðið í Suðri tók móti ÍF, og sigast má at felagsliðið fekk eina dreymabyrjan uppá samstarvi. Jón Poulsen legði heimaliðið á odda 1-0 eftir 17. min. Tá ið 25. min. vóru farnir skoraði Salmundur Bech til 2-0. Ari Ellingsgaard minkaði um munin til 2-1 tá ið 73. min. vóru leiktir.
KÍ 0-0 Skála
Einki mál kom í dystinum, men tvey reyð kort. Jákup Andreasen hjá KÍ fekk reytt tá ið 66. min. vóru farnir. Í yvirtíðini fekk Brian Jacobsen hjá Skála tvey gul kort, og tí var hann eisini vístur av vøllinum.
Víkingur 1-1 B36
Tann heilt stóri dysturin hetta umfarið var í Gøtu har Víkingur tók móti B36. Lukasz Cieslewicz legði gestirnar á odda 0-1 eftir eitt gott korter. Gunnar Vatnhamar javnaði fyri heimaliðið tá ið 73. min. vóru leiktir.
NSÍ 1-1 EB/Streymur
Eftir bert 4. min. hevði Dan í Soylu lagt uppflytarnar úr Sundalagnum á odda 0-1. Petur Knudsen javnaði fyri NSÍ eftir 37. min.


text:
Moyrir vágamenn taka ímóti á Dungasandi
1. lið21-06-2013 - Jónfinn Petursson
Undan 14. umfari í Effodeildini: 07 Vestur – HB
Vágamenn eru ikki sigursvandir í ársins kapping í Effodeildini. Bara ein sigur er komin í hús higartil, og hóast fýra javnleikir lýgur stigatalvan ikki, men plaserar 07 Vestur næstniðast, bara eitt stig frá botnproppinum.
Vertirnir løgdu annars bragdliga út. Hóast fyrsti dysturin var taptur, varð aldurforsetin, í øðrum umfari, varpaður suðurum aftur við greiðum 4-1 tapi.
Fyrri dysturin okkara millum endaði við javnleiki og hóast vágamenn fleiri ferðir máttu draga skeggið úr postkassanum, megnaðu teir at verja annað stigið við heim.
Vit eru komnir í minikreppu við bara einum stigi í seinastu tveimum dystunum. Vit vóru væl betri við Margáir, men sunnudagin vóru vit, sum so, heppnir við at fáa annað stigið.
Sera umráðandi fyri okkum er, ikki at loyva 07 Vestur næsta sigurin í ár. Fyri at megna tað, mugu vit aftur á gamlar gøtur. Lata bóltin koyra, men við væl størri leikferð enn ímóti ÍF, og verða avgjørdir tá høvið býðst.
Megna vit hetta og minnast til tað grundleggjandi, eiga vit at fáa øll stigini við okkum, hóast henda uppgávan verður minst líka torfør sum allir hinir dystirnir í ár.
Stuðlabussurin koyrur, sum vanligt, til útdystir og til ber at lesa meira um bussin á framsíðuni.
Vit gleða okkum til túrin vestur og fara at gera okkara til at reinsa søguliga tapið av okkum ið vit fingu seinast vit gestaðu Dungasand.
Koyr á, HB!!!
Allir dystirnir í 14. umfari eru hesir:
2106 ÍF – Víkingur
2206 B36 – NSÍ
2306 AB – TB
2306 EB/Streymur – KÍ
2306 07 Vestur - HB


text:
Skrivstovur og rundvísingar
Tú ert hjartaliga vælkomin at fáa eina rundvísing á okkara skrivstovum og prentsmiðjum. Finn adressurnar og vita, nær rundvísingar eru.
Meksiko
Ave Jardin No. 10
Fraccionamiento El Tejocote
56265 TEXCOCO, MEX
MEXICO
+52 555 133 3000
+52 555 858 0100
Rundvísingar
Mánadag til fríggjadag
8.00 til 11.00 og 13.00 til 16.00
Longd: 2 tímar og 30 minuttir
Vert at vita
Hevur umsjón við umsetingini av bíbilskum lesnaði til 70 mál, sum verða tosað í økinum frá Meksiko til Panama. Prentar lesnað á meira enn 60 málum og sendir lesnað á meira enn 80 málum út til fleiri enn 10 lond.


text:
Viðtøkur
OM Føroyar er sett saman við einari felagskristiligari nevnd og einari dagligari leiðslu. OM Føroyar er í 2012 stovna sum ein grunnur.
Viðtøkur fyri
OM Føroyar
§ 1
Navn
Navnið á grunninum er Operation Mobilisation Føroyar (OM Føroyar). Grunnurin er ikki vinnurekandi.
§ 2
Endamál
Endamál grunsins er:
– at eggja og hjálpa fólki at bera gleðiboðskapin út um allan heim
– at styrkja kirkjur og samkomur, serliga í økjum, har Kristus er minst kendur
– at útvega møguleikar fyri venjing og praktiska evangelisering í altjóða toymum í ymiskum entanum og londum
– at upplýsa og eggja til forbøn fyri teimum, sum ikki enn hava havt møguleikan at hoyra gleðiboðskapin um Jesus Kristus
– at umsita fíggjarligan stuðul til trúboðaravenjing, trúboðarar og annað trúboðaravirksemi.
§ 3
Aðalfundur
Aðalfundur verður hildin á hvørjum ári áðrenn 1. mai.
Dagsskrá fyri aðalfundin.
– Val av orðstýrara
– Val av fundarskrivara
– Formansfrágreiðing
– Framløga av roknskapi
– Ymiskt
§ 4
Nevndin
Nevndin hevur fimm limir, sum skulu vera búsitandi í Føroyum. Nevndin verður samansett við tveimum umboðum úr Heimamissiónini, tveimum úr Brøðrasamkomuni og einum úr Karismatisku rørsluni. Um nevndin metir tað vera neyðugt, kann ein nevndarlimur afturat veljast fyri Hvítusunnurørsluna.
Nevndin verður vald fyri tvey ár og velur seg sjálva við innstilling frá ávikavist Heimamissiónini, Brøðrasamkomunum og Karismatisku rørsluni. Annað umboðið fyri Heimamissiónina og annað umboðið fyri Brøðrasamkomurnar standa tó fyri vali eftir fyrsta árið.
Nevndarlimur kann til eina og hvørja tíð fara úr nevndini. Tá ið ein nevndarlimur fer úr nevndini, verður beinanvegin valdur nýggjur nevndarlimur. Nýggi nevndarlimurin skal vera úr somu kirkju/samkomu sum tann fráfarandi nevndarlimurin.
Nevndin skipar seg sjálva við formanni, næstformanni og skrivara. Formaður og næstformaður eru frá hvør sínari kirkju/samkomu. Formansval er annaðhvørt ár, og formaðurin skal skifta millum kirkjurnar/samkomurnar, um til ber.
Dagligir leiðarar kunnu luttaka á nevndarfundi, tó uttan atkvøðurætt.
Starvið sum nevndarlimur er ólønt.
§ 5
Daglig leiðsla
Nevndin velur dagligu leiðsluna.
Dagliga leiðslan tekur sær av dagligu umsitingini og altjóða samstarvi.
Starvið sum dagligur leiðari kann vera lønt.
§ 6
Tekningarregla
Nevndarformaðurin og tveir nevndarlimir ella nevdarformaðurin og dagligi leiðarin hava í felag heimild at undirskriva vegna grunnin.
Nevndin gevur umboðsfulltrú til dagligu leiðslu grunsins.
Treytir fyri limaupptøku í OM Føroyum:
Ein og hvør, sum góðtekur endamál og trúargrundarlag grunsins, sí §7, kann gerast limur í
OM Føroyum. Um ein limur ikki uppfyllir treytirnar fyri limaskap longur, kann nevndin strika viðkomandi av limalistanum.
§ 7
Trúargrundarlag
Trúargrundarlag grunsins er:
– At vit trúgva, at skriftirnar, bæði Gamla og Nýggja Testamenti, í tess upprunaliga formi eru fult innblástar av Heilaga Andanum, lýtaleysar og ovasti myndugleiki kirkju/samkomunnar.
– At vit trúgva, at tað er ein Gud, ævigur í trimum persónum – Faðirin, Sonurin og Heilagi Andin.
– Vit trúgva, at Jesus Kristus sum fullkomin guddómleiki og fullkomið menniskja, føddur av moyggj, livdi eitt syndafrítt lív, gjørdi undur, doyði í okkara stað, reis uppaftur likamliga og tænir í dag sum okkara millummaður í himlinum.
– Vit trúgva á Heilaga Andans guddómleika og persón. Vit trúgva, at hann gevur lív, heilagger og gevur øllum trúgvandi kraft og troyst .
– Vit trúgva, at menniskjað varð skapt uttan synd. Freistað av Satani fall menniskjað, og harvið øll mannaættin, undir dóm Guds og ævigan skilnað frá Gudi.
– Vit trúgva, at menniskjað verður frelst við umvending og trúgv á fullkomna verk Kristusar, rættvísgjørd av trúgv eina.
– Vit trúgva, at kirkjan/samkoman er Kristi likam, og at limirnir eru øll sonn trúgvandi. Uppgáva kirkjunnar/samkomunnar er at tilbiðja Gud, uppbyggja tey heilagu og at evangelisera heimin.
– Vit trúgva á likamligu afturkomu Harrans Jesusar, tá ið okkara frelsa verður fullkomin, og Hann stovnar sítt undurfulla ríki.
§ 8
Fíggjarviðurskifti
Roknskaparárið hjá grunninum er kalendaraárið.
Fyrsta roknskaparárið hjá grunninum er frá stovningardegi grunsins til 31. desember 2012.
Hvørki stovnarar ella tey, sum geva íkast til grunnin, kunnu av hesi orsøk gera krav upp á nakran part av ognum ella peningi grunsins.
Inntøkan skal sum aðalregla koma frá sjálvbodnum stuðuli ella limagjaldi til grunnin.
§ 9
Ársfrásøgn
Nevndin fyri grunnin skal hvørt ár gera ársfrásøgn.
Nevndin velur grannskoðara, sum ikki skal vera nevndarllimur.
§ 10
Broyting av viðtøkum
Broyting av viðtøkunum grunsins kann bert avgerast við undirtøku av 2/3 av nevndarlimum á tveimum fylgjandi nevndarfundum, sum skulu verða hildnir við í minsta lagi hálvum ári ímillum.
Er tann seinni nevndarfundurin ikki hildin innan eitt ár, ella fær uppskotið ikki neyðuga undirtøku á tí seinna nevndarfundinum, fellur uppskotið burtur.
§ 11
Avtøka
Við avtøku av grunninum skulu ognir grunsins latast altjóða arbeiðinum hjá OM.


text:
500 ár eru liðin síðan trúbótina, og í samband við hetta bjóðar Norðurlandahúsið í kvøld inn til sálmasang. Tiltakið eitur "Sálmar í nýggjum hami".
Í samrøðu við KVF, sigur Annfinnur Heinesen, at tónleikararnir ið skulu framføra til tiltakið fingu eina uppgávu, og tað var at velja sær ein sálm, at tulka av nýggjum.
Av teimum ið skulu framføra er millum annað, Greta Svabo Bech, Teitur Lassen, Niels Midjord, Annika Hoydal, Sissal Grækarisdóttir Magnussen, Niels Midjord og Jón Aldará.
Summi teirra hava royndir við at spæla sálmar og onnur teirra hava aldrin gjørt tað fyrr.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Hvat virši hevur seyšur?
Landbśnašarframleišslan ķ Fųroyum liggur um góšar 90 mill. um įriš, iš svarar til 1 % av bruttotjóšarśrtųkuni.
Ģ stórum er talan um seyš og mjólk, sum hava stųrsta tżdningin.
Siga vit, at vit fletta 70.000 seyšir um įriš, so svarar hetta til eini 950 tons og tį kg. prķsurin liggur um kr. 60,00 so er talan um stóra upphędd ķ sęr sjįlvum.
Bśnašarstovan hevur ķ sķni kanning mett, at seyšur gevur ein 35 mill. - nakaš taš sama, sum mjólkin gevur.
Eg havi roynt at uppsett nakrar mįtieindir, sum verša nżttar ķ samband viš seyšahald. Višmerkjast skal at hetta eru gamlar mįtieindir, men verša stundum havdar frammi, kanska serliga undir fletting.
Mųrk veršur nżtt sum mįtieind ķ samband viš vekt, višvķkjandi hagavķdd, višvķkjandi vķdd av innangaršsjųrš o.a. Tó kann įseyšatališ uppį hvųrja mųrk vera heilt ójavnt bygd śr bygd.
Ein mųrk av jųrš er 16 gyllin.
Ein gyllin er 20 skinn.
Ein įttatiįl av jųrš er fjóršingsmųrk (4 gyllin).
Ein mųrk er umleiš 250 gramm (eitt hįlvt pund).
4 merkur av tįlg er 1 kilo.
Vetrarfóšur til eina kśgv veršur roknaš til umleiš 30 byršar.
Ein byrša av hoyggj er 100 pund (50 kilo)
Ein byrša av hoyggi er 8 leypar.
Eitt rossafręlsi svarar til 7 ęrsfręlsir.
Eitt skinn er 4 merkur.
Eitt bismarapund av tolg er 24 merkur.
Ķ seyši eru 24 stykkir.
Ķ krovi eru 20 stykkir.
Eitt stykki av skerpikjųti svarar til ein lomviga ella 3 lundar.
Ein havgįs svarar til eitt gimburlamb.
Fżra turkašir gįsakroppar svara til eitt skerpikrov.
Fyri hundahvųlp svarar eitt krov.
Ašrar eindir og sķn į millum virši:
5 lundar= 1 vųrša, ķ virši sum
2 lomvigar= 1 kneppa, ķ virši sum
3 įlkur= 1 tyssi ella įlkutyssi, ķ virši sum
7 rytur


text:
Íslenski forsetin, Guðni Th. Jóhannesson hevur úr at gera í dag. Altingsval var í Íslandi um vikuskiftið, og í dag skulu allir teir átta floksformennirnir fundast við Guðna um hvussu ein samgonga kann skipast.
Tann fyrsti ið skal fundast við Guðna er formaðurin í Sjálfstæðisflokkinum og fyrrverandi forsætisráðharrin, Bjarni Benediktsson. Sjálfstæðisflokkurin fekk, hóast nógv rumbul og ónøgdsemi, eitt gott val, við 25,2% av øllum atkvøðunum. Flokkurin, Vinstri Grønu, sum í øllum kanningum stóð til at vinna valið, fekk næstflest atkvøður, 16,9%. Formaðurin í Vinstri Grønum, Katrín Jakobsdóttir, er næst at fundast við Guðna Th. Jóhannesson, eftir Bjarna Benediktsson.
Sambært íslenska miðlinum Vísir.is, eru óformligar samgongusamráðingar longu byrjaðar. Katrín Jakobsdóttir hevur sagt, at hon vil royna at arbeiða fyri einari samgongu, við teimum flokkunum, ið vóru í andstøðu seinasta valskeið. Tað vil siga, við flokkunum, Vinstru Grønum, Samfylkingini, Piratum og Framsóknarflokkinum. Við øllum hesum flokkunum í einari samgongu hava tey ein lítlan meiriluta uppá 32 tinglimir.
Eftir íslenska valið í fjør gingu umleið tríggir mánaðir áðrenn samgonga bleiv skipað. Eirikur Bergman, professari við universitetið Bifröst, sigur við Vísir, at hann væntar ikki, at tað fer at taka so langa tíð hesu ferð. Hann metir, at støðan er nógv opnari hesu ferð, og at tað ikki fer at snúgva seg eins nógv um, at útihýsa ávísum politikarum, sum tað gjørdi seinast.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Borgarstjórin í Klaksvik hevur serliga góð evnir at verða ógreiður. Nakað av tí bjargar hann við at duga at føra seg fram og senda tíðindaskriv. Men slíkt fær altíð ein enda. Eisini í einum flokki, har menn fyrr vóru kendir fyri at tosa nógv og siga lítið.
Havi undrast á, hví borgarstjórin í fiskivinnuhøvuðsstaðnum er so passivur í samband við fiskivinnunýskipan. Og eg dugi framvegis ikki at skilja hví so er.
Fyri stuttari tíð síðan boðaði Jógvan Skorheim frá, at hann ongantíð aftur fór at gera avtalu við sitandi samgongu. Nú fíggjarlógin var løgd fram, visti Skorheim at siga frá, at hann hevði gjørt avtalu við samgonguna um at taka undir við fíggjarlógini. Afturfyri fekk hann íløgur á ca. 21 milliónir til Klaksvíkar, sum tó vóru goymdar í Burka.
Fyrr í ár hevði Skorheim rokna út, at Klaksvíkar kommuna kann missa stórar upphæddir í samband við fiskivinnunýskipanina. Jógvan Skorheim visti at siga at uml. 100 milliónir komu inn í kommunukassan frá fiskivinnuni og avleiddum vinnum. Somuleiðis visti hann at siga, at vandi var fyri at kommunukassin missur hesar inntøkur.
Undirritaði møtir av og á í Løgtinginum at lurta. Serliga í samband við fiskivinnunýskipan. Men tað, sum eg havi lagt merki til er, at ávísir tingmenn møta og stempla inn og fara av fundi langt áðrenn fundurin er liðugur. T.d. legði eg merki til at tá fiskidagar skuldu ásetast, so helt Skorheim røðu, sendi skriv til fjølmiðlar og fór av fundi á middegi. Fundurin vardi til seint seinnapartin. Uppskotið hjá Landstýrismanninum var at skerja dagarnar 50% Og tað hevur also tídning í Klaksvík!! Eg dugdi ikki at skilja, hví borgarstjórin ikki var á fundi og royndi at gera sína ávirkan galdandi.
Somuleiðis er Jógvan Skorheim limur í vinnunevndini. Har hevur hann heldur ikki tíð at møta. Hann er javnan burturstaddur. T.d. vóru hann og Løgmaður á Oyggjaleikum, tá harðast leikaði á. Eisini tá hugsaði eg, at borgarstjórin ikki tekur málið í álvara.
Annar persónur hevur sagt mær, at hann hevur verið 2 ferðir á fundi í vinnunevndini og har var eingin Skorheim. Eg havi verið eina ferð. Og tá var heldur eingin Skorheim. Tað sæst í fundarfrásøgnunum, hvør møtir á fundi, so tað ber til at telja.
Heldur ikki skilti Jógvan Skorheim álvaran, tá formansval stó á skrá í Vinnunevndini. Tá var møguleiki, umvegis formanspostin, at tryggja sær at, ivamál blíva væl upplýst og nevndarálitið avspeglaði veruleikan. Men heldur ikki har skilti Jógvan Skorheim týdningin og valdi at stuðla samgonguni og samstundis skaða síni egnu.
Mín niðurstøða er, at borgarstjórin í Klaksvík ikki skilur álvaran. Rokni ikki við at hann er líka glaður.
Men tað er undarligt, at borgarstjórin, sum á tingsins røðarapalli sigur, at nýskipan fer at kosta kommunu kassanum upp til 100 milliónir, ikki leggur seg í selarnar og møtir upp, og situr til seinasta mann. Tað er væl har hann hevur møguleika at ávirka avgerðirnar.
Fyri at vísa hvussu einfalt tað er, so havi eg gjørt eitt roknistykki, sum vísur, hvussu nógv ymisk skip kunnu bjóða uppá Makrel:
Nýtt skip 1,70 kr/kg
Gamalt skip 2,79 kr/kg
Gamalt skip uttan avskrivingar 2,97 kr/kg
Gamalt skip lág løn 4,46 kr/kg
Gamalt skip, løn 400.000 árliga 4,79 kr/kg
Tí er tað púra vist, at onki í Klaksvík verður, sum tað er í dag.
Í einari kaffistovu í Klaksvík hekk einaferð eitt skjal, sum vísti, at privata fyritøkan hevði avskriva skuld uppá Klaksvíkar kommunu. Hetta var meint sum ein áminning í góðum tíðum, at ringar tíðir kunnu koma aftur.
Skal eisini minna á, at einaferð tosaði Heini í Kunoy á tingsins røðarapalli um ein skúlalærara við 8 milliónum á bók. Hesin skúlalærari kundi keypt øll skipini undan Klaksvíkingum. Men í staðin valdi hann at hjálpa nøkrum góðum monnum við at tekna eina minni upphædd av partapeningi.
Ivaleyst er Skorheim ov ungur til at minnast hetta. Og ivaleyst er tað trupult at skilja, bara við at hoyra tað fortalt. Fyri at skilja tað til fulnar, krevst ivaleyst at ein livdi og virkaði tað tíðina.
Tá tveir norðingar í samgonguni umframt sitandi borgarstjóri í Norðoyggjum leggja so lítið í hvat hendur og soleiðis, sum eg dugi at síggja tað, stuðla uppundir ætlaðar broytingar, hví skulu onnur so leggja nakað í tað?
Hví skulu onnur so ikki brúka kreativu evnini og bjóða á uppboðssøluni? Hví skulu onnur ikki keypa øll rættindini undan klaksvíkingum.
Tá teir ráðandi ikki leggja í, um tey lokalu arbeiðsplássini verða partvís niðurløgd, partvís latin øðrum og parvís latin útlendingum, hví skulu onnur so leggja í tað?
Skulu onnur ikki bara siga takk fyri, trúgva upp á jólamannin og gleðast um tað tey kanska fáa, tá teir lokalu avreiða 500 arbeiðspláss?
Tað verða hvørki skúlalærarar, norðingar ella fiskimenn, sum verða skipaeigarar. Framtíðar reiðarí, verða strámenn, og skipini verða gamlar dangur við føroyskum skipara og útlendskari lágløntari manning.
Og tá verður tað sum Janus Djurhuus yrkti: Situr tú seggur í oyðini høll, einastur eftir av mongum..
P.S. Krónur, sum til ber at bjóða pr. kg. broytist alt eftir hvussu kvotur minka og vaksa. Tó broytist munurin millum ymisku skipini í døminum ikki. Sama roknistykki fyri kvotur í Barentshavinum líkist hesum. Men fyrimunurin í Barentshavinum við lægri løn er væl størri enn i uppisjóvarvinnuni.


text:
Felagið Vìkingaskipið hevur undirskrivað samstarvsavtalu við bátasmiðin Geir Magne Røvik úr Tønsberg, Noreg, sum kemur at verða verkætlanarleiðari, og standa fyri byggingini av skipinum.
Hetta skrivar Felagið Víkingaskipið, ið júst hevur fingið nýggja stásiliga heimasíðu, har greitt verður frá felagnum og frá verkætlanini at byggja eitt víkingaskip herheima.
Geir Magne Røvik er útlærdur bátasmiður frá “Båtbyggerskolen Rognan” í Saltdal, Nordland, og hevur arbeitt sum bátasmiður síðani 1979. Hann var ein av stovnarunum, og dagligur leiðari hjá Stiftelse Nytt Osebergskip til og við desembur 2014, og hevði høvðusábyrgdina av byggingini av Saga Oseberg, sum varð sjósett 20. juni í 2012.
Geir Magne Røvik var somuleiðis við í undan-verkætlanini til Saga Oseberg, har funnið var fram til feilin við upprunaskipinum, og hví fyrra kopi-skipið “Dronningen”, sakk undir royndarsiglingini í apríl 1988.
Eftirfylgjandi hevur hann arbeitt við endurskapanini og byggingini av Klåstadskipet sum eisini verður bygt í Tønsberg, Noreg.
Í løtuni starvast hann á egnari bátasmiðu á Nøtterøy.
Afturat Geir Magne Røvik koma aðrir bátasmiðir at verða við í byggingini av føroyska víkingaskipinum. Tað verður eftir ætlan ein samanrenning av føroyskum og útlendskum kreftum.
Fyri einum góðum ári síðan var Geir Magni Røvik í Føroyum har hann helt ein væl vitjaðan fyrilestur um bygging av víkingaskipum. Sí: Myndir: Fyrilestur um at byggja víkingaskip
Sí eisini: Ætlanin um víkingaskip í Hovi tekur skap


text:
Tann 4. januar 2016 setti danska stjórnin løgreglueftirlit við landamørkini til Danmarkar. Tað skrivar DR.
Hetta var gjørt í samband við flóttafólkakreppuna í Sýria, ið gjørdi at nógv flóttafólk leitaðu sær skjól í øðrum londum í Evropa.
Ruðuleiki valdaði í flestu ES-londunum um hvussu hendan støðan skuldi handfarast. Í Danmark valdi man at seta inn løgreglueftirlit, fyri at kanna fólk, ið fóru tvørtur um mørkini til Danmarkar. Hetta var ein avgerð ið fall mongum fyri bróstið, og serliga tá stjórnin hevði á lofti, at man eisini skuldi kanna flóttar fyri virðislutir.
Síðan løgreglueftirlitið bleiv sett í verk eru meira enn 4000 fólk blivin noktaði atgongd tvørtur um danska markið. 2379 fólk eru noktaði við markið í Suðurjútlandi og og 1944 fólk eru noktaði við markið Lolland-Falster.
Men nú fær markaeftirlitið skjótt ein enda. Stjórnin hevur longt loyvi at varðveita eftirlitið fleiri ferðir, men nú hevur ES-ráðið avgjørt at eftirlitið skal avtakast í november mánaða í ár. Sambært Schengen-reglum er tað bert í heilt serligum førum, at markaeftirlit kann setast í verk, og hetta kann í mesta lagið vera upp til tvey ár.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
3.12.09
Sporini vaksa úr orðum
Katrin og Jóanes stóðu í hurðini og tóku móti gestum til frumsýningina. Jóanes situr hugsunarsamur á pallinum, innan fólk koma inn. Hvørki hann ella nakar áskoðari hevði sæð filmin innan hann varð frumsýndur. Heðin Mortensen borgarstjóri beyð vælkomin og Katrin Ottarsdóttir segði nøkur orð um filmin innan sýningina. Eftir sýningina vórðu bukettir handaðar og Katrin og Jóanes settu seg á pallin og tosaðu eina løtu um filmin. Endin á filminum er stuttligur og speiandi. Helst er tað júst hetta, Carl Jóhan og Jóanes tosa um. Meira sigi eg ikki (Myndir: Birgir Kruse)
Í kvøld frumsýndi Katrin Ottarsdóttir filmin Sporini vaksa úr orðum á Meiarínum, Tjóðpalli Føroya, í Havn. Filmurin lýsir rithøvundin Jóanes Nielsen, og er hin triði, sum Katrin hevur gjørt um listamenn úr Havn. Frumsýningin var partur av 100 ára haldinum hjá Tórshavnar kommunu, so Heðin Mortensen, borgarstjóri, bjóðaði vælkomin til hugnaligu løtuna. Katrin Ottarsdóttir greiddi síðani frá um filmin og hvussu hann bleiv til. So var filmurin sýndur. Eftir frumsýningina handaði borgarstjórin blómur til Katrina, Hugin Eide og høvuðspersónin í filminum - Jóanes Nielsen. Stutt prát var teirra millum eftir sýningina, men mest hugvekjandi var, tá mamma Jóanes tók orðið. Hon er úr Sumba, so henni nýttist ikki mikrofon. Hon helt seg kenna sonin væl aftur í filminum. Ein praktfull løta og ein undirhaldandi filmur, sum á ein spennandi hátt gongur í ring kring Jóanes, ið lýsir seg sjálvan sum reyðan prest, ið fyrst og fremst er yrkjari, men eisini provokatørur og Havnarmaður. Fríggjadagin verður filmurin ummældur í Studio 2 eins og filmur verður umrøðuevni í Eygsjón. Leygardagin og frameftir verður filmurin sýndur aftur í Meiarínum. Filmurin verður sýndur so lagaligar tíðir um vikuskiftið, at eg fara at mala øllum teimum, ið skipa fyri jólaborðhaldi í miðbýnum at byrja her. Filmurin um Jóanes Nielsen er ein hugvekjandi rundferð í Havnini, sum aldri er sædd áður. Framúr forspæl til jólaborðahaldið. Og so skeinkja tey Sierra Nevada á Hvonn. Enjoy!


text:
Í dag byrjaði Umhvørvisvikan í Havn. Undir heitinum "Kommunan skal skína", er evnið rudding við fleiri tiltøkum, sum umhvørvisveiða, teknikappingin, gongutúrar og grøna konsertin, eins og í 2009, tá Eivør og Orka framførdu á Tjóðpallinum. Hesuferð eru fløgu- og plátuaktuellu 200 við á grønu konsertskránni hjá Tórshavnar kommunu.
Umframt grønu konsertina man mest áhugaverda tiltakið verða „Plantið eitt træ“. Eins og undanfarin ár stóðu fólk á Skálatrøð í timar eftir setanina at fáa ein plantupakka. Fyri Tórsbyrgi samskipaði Jana Mikkelsen allar pakkarnar við trøðum og runnum, sum verða sett á hóskandi støð í okkara býlingi. Á heimasíðuni boðar kommunan frá at tilsamans 3.000 plantupakkar verða latnir Havnarborgarum. Pakkarnir eru settir saman alt eftir hvussu harðførar planturnar eru. Harvið kunnu borgarar velja sær plantur, alt eftir hvussu veðurhart er, har hesar verða settar og á tann hátt fáa sum mest at grógva, sigur kommunan.
Plantupakkarnir eru hesir: Pakki 1) Populus trichocarpa og Olearia moschata x nummularifolia. Pakki 2) Sorbus mougeotti og Hebe cockayniana. Pakki 3) Betula pubescens og Ozothamnus ledifolius. Pakki 4) Hoheria glabrata og Escallonia 'Donard Seedling' og pakki 5) Larix kaempferii og Olearia macrodonta.
Meðan foreldrini fingu plantupakkar á Skálatrøð, spældu børnini við veðrin hjá Rógva undir smiðjuni úti í Grind.
Eins og í 2009, tá Havnin hevði verið fólkavald kommuna í hundrað ár, verður grøn konsert í miðbýnum. Konsertin verður 3. mai kl 19:00-23:00. Borð og benkur verða sett upp á økinum við Býráðsalin, Ráðhúsið og í Tinghúsgarðinum og møguleiki verður at keypa sær kaffi/te, pannukøkur, pylsur og sodavatn. Hesir bólkar framføra á grønu konsertini: Divaz; Ari, Bogi og Barbara; Ragnar; Lady Fire; 200 og Jens Marni.


text:
Nú reyk so hasin golfvøllurin úti á Glyvursnesi. Kartni, sum umframt vágamaður, eisini er íðin golfari, bjóðaði mær út í golfklubban í apríl 2006, tá myndirnar eru tiknar.
Meðan russiskir rustikustar dunkaðu á fjørðinum og seyður gekk á bønum, royndu vit okkum við gulum kúlum og vinstrahendum stavum frá Palla, uppi og niðri, so tað næstan varð sum í sálminum hjá Mikkjali, har tað gongur ups av ups.
Missa vit umframt golfvøllin á Glyvursnesi eisini flogvøllin vesturi í Vágum, so hava vit eina heilt greiða Lose/Lose støðu, sum eingin fer væl av, heldur enn eina Win/Win støðu, har øll kundu fingið ein ágóða. Wikipedia lýsir Lose/Lose støðuna soleiðis: ‘When people become obsessed with making the other person lose, even at their own expense. This is the philosophy of adversarial conflict, war, or of highly dependent persons. (If nobody wins, being a loser isn't so bad.)’ Kanska er hetta fremsta lyndiseyðkennið hjá miðalføroyinginum. Eitt annað uppskot er støðan Win/Win or No Deal, sum Wikipedia lýsir soleiðis: ‘If we can't find a mutually beneficial solution, we agree to disagree agreeably - no deal. This approach is most realistic at the beginning of a business relationship or enterprise. In a continuing relationship, it's no longer an option.’ Kanska eru vit í hesari støðu og blíva við at vera har, tí vit vita, at longur slepst ikki í hesum máli.
Kanningarnar hjá Landsverki vilja staðfesta at Glyvursnes, omanfyri, er best egnaða plássið til flogvøll, tá hugt verður eftir lendisviðurskiftum og sýni. Landsverk ger vart við at hetta er ikki fyrstu ferð at hetta sama úrslitið er komið fram og tað greitt. - Ein neyvari kanning av turbulensviðurskiftunum staðfestir nú enn einaferð, at Glyvursnes er nógv best egnaða plássið til at leggja ein møguligan nýggjan flogvøll, verður sagt í tíðindunum við Landsverki sum keldu.
At gera nýggjan flogvøll, ella ein afturat í okkara lítla landi, sum ikki til fulnar klárar at reka ein á nær námindi altjóða støði, er ikki sum at siga tað. Men nýggja frágreiðingin, sum Klæmint Østerø hevur latið Landsverki 17. juli 2012, tekur støði í kanning og simulering av turbolensviðurskiftunum í Søltuvík, Glyvursnesi og Vágum, sum norska fyritøkan SINTEF hevur gjørt fyri Landsverk Analysis of Terrain Induced Turbulence on Alternative Airport Locations at the Faroe Islands using Numerical Simulations (2011).
Partur av forsøguni er at enn ein norsk fyritøka, Asplan Viak AS, gjørdi innleiðandi kanningar fyri Landsverk í 2004 og 2005, har ymisir møguleikar, m.a. Glyvursnes, Skorhæddin og Søltuvík vórðu kannað. Í frágreiðingini Ny Flyplass På Færøerne – En mulighedsstudie (2006) varð víst á, at tað ber til at byggja nýggjan flogvøll á Glyvursnesi og í Søltuvík, sum lúka øll galdandi staðfrøðilig myndugleikakrøv, og at tað á hesum plássunum helst ber til at fáa nøktandi inn- og útflúgvingarviðurskifti. Asplan Viak metti hinvegin, at Skorhæddin ikki er eitt hóskandi pláss til ein flogvøll, tí tað helst ikki ber til at fáa nøktandi inn- og útflúgvingarviðurskifti. Hetta verður ikki útgreinað nærri.
Síðani hevur Landsverk gjørt kanningar av fleiri alternativum uppskotum, t.d. krossvøllur á Borðuni í Nólsoy, flogvøllur í Svínoy, og seinast eitt uppskot um flogvøll í Klovanum í Vágum. Kanningarnar vístu, at uppskotini eru ikki realistisk, tí lendið uttanum vøllirnar á hesum støðum og í inn- og útflúgvingarøkjunum er ov høgt.
Í niðurstøðuni sigur Klæmint at kanningin og turbolens simuleringarnar snúgva seg einans um turbolens stavandi frá vindi og lendisviðurskiftunum um verðandi og alternativu plássini til flogvøll í Føroyum.
Grundað á turbolenssimuleringarnar og neyva greining av úrslitunum í innflúgvingarleiðini og á flogbreytini, sigur Klæmint, at av teim trimum kannaðu plássunum, Søltuvík, Glyvursnes og Vágar, at Glyvursnes er best egnaða staði til alternativan flogvøll.
- Kanningin vísir, at lága og javna lendið við Glyvursnes, norð-, eystur-, og suðureftir geva ongar trupuleikar við turbolensi við ættunum heilt frá útnyrðingi til norðan og niður til útsynning. Nógvur vindur vestaneftir skapar nakað av turbolens um Kirkjubøreyn, men hetta er so mikið langt frá ætlaða plássinum til flogvøll, at tað elvir ikki til nevnivert av turbolensi á ella við flogvøllin.
- Ein alternativur flogvøllur í Søltuvík, omanfyri, verður av vestan-, og sunnanættunum ávirkaður lokalt, av nógvum og máttmiklum turbolensi stavandi frá eggini móti vestri og suðuri. Eysturættirnar elva eisini til turbolens um Dysjarnar, Pætursfjall og um Eiriksfjall og Endan vestantil, og er hetta turbolensur í størri øki og kann verða vandamikil fyri flygving. Truplu turbolensviðurskiftini í Søltuvík eru í stóran mun samanfallandi við trupuleikarnar í Vágum, og verður tíðskil einki alternativ til verðandi flogvøll.
- Høgu fjøllini norðanfyri og sunnanfyri verðandi flogvøll í Vágum, omanfyri, skapa nógvan turbolens í innflúgvingarleiðunum, um og á flogbreytini. Simuleringarnar vísa, at vindur frá norðan, landnyrðingi, sunnan, útsynningi og vestan skapa trupuleikar við turbolensi, baði í innflúgvingarleiðini og á flogbreytini. Eystanættirnar eru ikki fongdar við turbolensi í sama mun sum hinar. Samanumtikið lýsir kanningin turbolensviðurskiftini í Vágum sum sera trupul.